নাদিয়া বিনতে আমিন
নাদিয়া বিনতে আমিন বাংলাদেশের নেত্রকোনা জেলার রাজনীতিবিদ যিনি দ্বাদশ জাতীয় সংসদের সংরক্ষিত মহিলা আসনের সাবেক সংসদ সদস্য। ড. নাদিয়া বিনতে আমিন একজন বিশিষ্ট ব্যবসায়ী। তিনি বেস্ট লাইফ ইন্স্যুরেন্স লিমিটেডের ভাইস চেয়ারম্যান, নারী উদ্যোক্তা, সমাজকর্মী হিসেবে কাজ করে আসছেন। তার বাড়ি নেত্রকোনা জেলার পূর্বধলা উপজেলার ধলামুলগাঁও ইউনিয়নের বাশাটি গ্রামে। তার পিতার নাম বীর মুক্তিযোদ্ধা মৃত এ এফ আমিনুল ইসলাম তারা মিয়া। তিনি ১৯৮০ সালে ভিকারুননিসা নূন স্কুল এন্ড কলেজ থেকে এসএসসি, ১৯৮২ সালে হলি ক্রস কলেজ থেকে এইচএসসি এবং ঢাকা বিশ্ববিদ্যালয়ের অধীনে ব্যাচেলর ডিগ্রি অর্জন করেন। তিনি ১৯৯০ সালে আইবিএ থেকে এমবিএ ডিগ্রি অর্জন করেন এবং আইবিএ থেকেই এমফিল ও ডক্টরেট ডিগ্রি লাভ করেন।